Downloaded from YTS.MX
Official YIFY movies site: YTS.MX
Ő itt Zanele.
Ambiciózus, kemény csaj,
egy sikeres, modern üzletasszony.
Ő pedig Andile,
aki melegszívű, kalandvágyó és határozottan jóképű.
Igazi álompasi.
Zanele és Andile olyanok, mint a borsó meg a héja.
A fény és az árnyék.
A hús meg a köret.
A bal láb, meg a jobb. Rómeó és Júlia.
Az időtlen, klasszikus párosok.
És ha megnézzük őket, érthető is.
Nem véletlenül mondják, hogy minden jó kapcsolat alapja
a felek közötti barátság.
Nézzétek, milyen szépek együtt!
Jövök!
Most csúszik.
Ez az, kicsim!
Ez az!
Gyere, Sky! Ha lecsúszol, kapsz jégkrémet!
- Sky! - Ez az, Sky!
Megcsináltam!
- Bizony, sikerült! - Van egy kis meglepetésem.
Megszárítalak!
- Sikerült, Chelsea! - Ügyes voltál, Sky!
Na, mi van nálam?
Jégkrém!
- Gyere ide! - Várj, hadd segítsek!
Ne!
Most hogy fog ebédelni? A te hibád. Te ígértél nekik jégkrémet.
Oké, belátom, hiba volt.
- Anya! - Sziasztok!
Sky lecsúszott a kamikazecsúszdán!
Ijesztő volt, mégis mókás!
Egek! Nagyon bátor vagy, szívem.
- Szia, édes! - Szia!
Na, mit hoztunk neked?
Mi ez?
Hű, nahát!
Ez csodálatos. Köszönöm.
- Szia, Zee! - Szia, Jess!
Azoknak, akik szerint gáz,
hogy a férjem legjobb barátja egy nő,
fogalmuk sincs, hogy mekkora kincs egy ingyen bébiszitter.
Nahát!
Szívesen segítek.
És tudtál lazítani kicsit? Sokat dolgoztál a buli megszervezésén.
Jó volt pihenni, de örülök, hogy itthon vagytok.
Én megyek. Nemsokára talizunk, csajok!
Szia, Zanele néni!
- Szia, és kösz! - Szia, Zanele!
Holnap talizunk?
- Naná. Ki nem hagynám! - Király.
- Szia! - Csá!
- Kösz még egyszer. - Szia, Jess!
Micsoda nap!
UMJOLO: KEZDETTŐL FOGVA
1. FEJEZET MINDÖRÖKKÉ A LEGJOBB BARÁTOK
A MI KIS BOLDOG FÉSZKÜNK
Nem kell lenyűgöznöd senkit.
De én... Már elnézést!
- Ezek szerint nem nyűgözlek le? - Hát, én...
Engem totál elvarázsoltál.
Tényleg beleadtatok mindent.
- Hogy tetszem, Zee? - Nagyon jól néztek ki.
Ismered Jesst. Ő mindenben jó.
Így van.
Hol vannak a lányok?
Chelsea, Sky!
- Indulás! - Jövünk!
Lányok... Várj csak!
- Szia, Zanele néni! - Szia, kincsem!
- Tetszik a ruhám? - Imádom. Gyönyörű vagy.
Menjünk! Hozzátok a táskáitokat!
A kocsiban várunk.
- Táska, víz... Minden megvan. - Várj!
Apádnak tényleg tetszeni fog ez?
Naná. Imádni fogja.
Meglepetés!
- Boldog szülinapot, Mkhulu. - Boldog 70. szülinapot!
Köszönöm.
Isten éltessen!
Köszönöm. Nagyon köszönöm.
- Mondtam, hogy örülni fog. - Csak szeretnéd.
Boldog szülinapot
Boldog szülinapot, Mkhulu
Boldog szülinapot!
Hip, hip, hurrá!
Köszönöm, kislányom. Istenkém!
Pont teára vágytam.
Hé, sógornő!
Ő az öcsém felesége, uraim.
Ő a mai esemény lelke. Makoti, szívem, kifogytam az italból.
Újratöltenéd a poharamat?
Hékás! Hogy gondolod? Talán baja van a kezednek?
- Nem tudsz magadnak tölteni? - Ugyan, tesó, a nejed szívesen hoz nekem.
Te is tudod, hogy ezt az összejövetelt,
az egész családi ünnepséget a feleségem szervezte.
Úgyhogy tedd le a villát, és tölts magadnak italt, tesó!
Menj!
Oké, tesó.
Talán egy nap én is megnősülök, és nem lesz többé ilyen gondom.
Menj már!
Szia!
- Kösz, édesem. - Nincs mit.
Én köszönöm neked.
Minden tökéletes.
Igazán?
Nahát!
Hát jó.
Isten éltessen! Még sok boldog évet kívánok neked!
Köszönöm.
Apa, ezt az ünnepséget a tiszteletedre a feleségem szervezte.
Úgy gondolta, jó ötlet lenne együtt ünnepelni,
összehozni a családot.
Nos, Jessica,
megszomjaztam, hoznál nekem egy kis sört?
Ott leszek.
Jól van.
Sajnálom.
Uram!
Hadd köszöntsem fel én is!
Nahát, kislányom!
Mi ez?
- Egy lándzsa. - Nahát, nahát!
A mindenségit!
Valamikor rég elveszett a családi lándzsánk,
és azóta sem volt másik.
De ez az elveszett lándzsa méltó utóda lesz.
Köszönöm, kislányom.
Nincs mit, uram.
„Kislányom”? Mintha a menye lenne.
Jess...
Ismered az öreget. Rá se hederíts!
Máris jövök.
Köszönöm, Jessica.
Igen.
Csodálatos menyed van.
Nem.
Túl jól ismered őt.
Hahó!
Bocsánat, hogy megzavarom az ünneplést. Egy kis figyelmet kérek!
Apa,
összedugtuk a fejünket a fiúkkal,
és ezt hoztuk neked ajándékba.
Apám tisztességes, keményen dolgozó ember.
Imádja a munkát, szerintem még éjjel is
a farmmal, a traktorral, az állatokkal álmodik.
- Köszönetképp... - Elég!
Egy szót se többet!
Úgy csináltok, mintha érdekelne titeket a család.
Mintha érdekelne titeket a családunk öröksége!
Te, fiam, amint leérettségiztél, azonnal elvettél egy fehér nőt.
Hátat fordítottál a családunknak.
Ti, hárman!
Egyikőtöket sem érdekli a családunk, sem a családunk öröksége,
de kecskéket cibáltok ide!
Na és te, fiam?
Te szíved szerint most is kocsmában ülnél,
részegen, köznevetség tárgyaként!
És te, lányom!
„Ó, apám, ezt hoztunk, meg azt hoztunk neked...”
Őszintén szólva, mind a hárman
csakis fejfájást okoztok nekem.
Világos?
Azt hittem, hogy kettőtök közül
legalább az egyik fiam
fiúunokát nemz nekem,
aki a család feje lehet majd.
De egyikőtöknek sem sikerült.
Semmirekellők vagytok!
Most már tudjátok, hogy mit gondolok rólatok, mit érzek.
De most is csak itt álltok, szájtátva, mintha...
- Tűnjetek innen! - De drágám!
Hallgass, asszony! Hallgass!
Mondtam, tűnés! Vagy a lándzsával mutassak utat?
Tűnjetek a szemem elől!
Van két gyönyörű lányunokája.
Nem értem, miért akar mindenáron fiút.
Igazad van. Miért számít, hogy egy gyerek lány vagy fiú?
Azért, mert Sky és Chelsea felveszik majd a jövendő férjeik nevét.
A Dlamini nevet csak fiú viheti tovább, és apám ezt szeretné.
- Tehát egyetértesz vele? - Nem, dehogy.
De neki ezért fontos ez.
Hát, nem tudom,
hogy én mit tehetnék még.
A buli mindenesetre remek volt. Köszönöm.
Apám rám és a testvéreimre dühös, de te kerültél a kereszttűzbe.
Szerintem elismerést érdemelsz azért, ahogy összehoztad ezt a bulit.
Kösz, Zee.
Anya, akkor most apával csináltok egy öcsikét?
Aludj tovább, kicsim, oké? Otthon majd felébresztelek. Addig pihenj!
ÜDV ÚJRA ITT! NQABAKAZULU GIMNÁZIUM OSZTÁLYTALÁLKOZÓ
Clement, haver!
Gyönyörű vagy, csajszi, akárcsak én!
- Hé, az ott... - Hallgass, még nem állsz készen.
Nem.
- Még mindig jól nyomja. - Igen.
- Őrület! - Ja.
Szomorú, mi lett vele.
Már rég világhírű táncosnak kéne lennie.
- Ja, szívás. - Ilyen az élet.
Tönkrevágja az ember álmait.
Ja, te és Andile sem lettetek egy pár, pedig ti lehettetek volna Rómeó és a nője.
- Gyerek nélkül. - Hallgass, vagy fenéken billentelek!
Ami engem illet,
kölykök helyett csodás barátaim vannak. Úgyhogy...
Ámen! És ha már itt tartunk,
mutassuk meg, hogy a kor csak egy szám!
Emlékeztek a Make the Circle Bigger című dalra?
- Édesem! - Szia!
Ki az a Clement? Mindenki így szólít.
Osztálytársunk volt, de sorozatgyilkos lett belőle.
- Sorozatgyilkos? - Ja.
Tessék?
De ne aggódj, nem is hasonlítasz rá!
- Hogyhogy ne aggódjak? - Gyere, Lucky!
- Nézzük meg, ahogy Zanele és Andile... - Igen!
Ez az!
Igen!
Akkor hát... Rendben, srácok!
Egy kis figyelmet!
Eljött a perc, amire mindannyian vártatok.
Duettet énekelünk!
- Zanele és Andile, vagyis Zandile! - Zandile!
Nyomjuk!
Figyeljetek!
Ez az, így!
Igen!
Lép, lép!
- A nejem az. Fel kell vennem. - Ne már!
Menj!
Ez az, bébi!
Nyomjad, Clement!
Nem, teljesen őszintén mondom. Sosem léptem félre, egyszer sem.
Én vagyok a hűség mintapéldánya.
Esélyem se lenne félrelépni, mert a pasim árnyékként követ.
- Hogy is léphetnék félre? - Ugyan már!
Nagy mázlista vagy, Clement. Nagy mázlista.
Már mondtam, nem Clement vagyok, hanem Lucky.
Hát épp ezt mondtam.
Lucky vagy. Mázlista.
Ha már a kapcsolatoknál tartunk... Zanele!
Játsszunk! Felelsz vagy mersz?
Oké, legyen! Felelek. Nem félek igazat mondani.
- Szóval nem fél az igazságtól. - Akkor halljuk!
Volt valaha bármi közted és Andile között?
Jó kérdés!
Volt köztetek csók? Esetleg több is?
- Nagyon jó kérdés! - Forró téma!
Elvitte a cica a nyelvét!
- Felelj! - Felelj!
Mi volt ez a puszi?
Ez az egyetlen dolog, ami valaha történt köztünk
húsz év alatt.
Én mondom, haver,
ma meg fogod csókolni ezt a csajt.
Miről beszélsz?
- Csókold meg! - Rajta, haver!
- Csókot! - Csókot!
Elég, hagyjátok abba!
Most nem is ő jön a játékban.
- Ne... - Ez gyerekes...
Valld be, hogy nem mered megcsókolni!
- Nem merem? - Félsz tőle.
- Na, csücsöríts csak! - Csókold meg!
Cuppogást akarunk! Csókot!
Talán félsz egy csóktól?
- Csókot! - Csókot!
Csókot!
- Ez az! - Hajrá, csajszi!
- Kapd el, csajszi! - Ez az!
Rajta!
Basszus!
A picsába! Ne!
Jaj, ne!
Bassza meg!
Oké.
- Halló? - Szia!
- Miért a feleséged telefonjáról hívsz? - Mert tegnap...
Az enyémet bedobtad a vécébe.
Csak tudni akartam, hogy vagy.
Bocs, hívnak. Fel kell vennem, oké?
Jó, persze...
Andile! Nem láttad a telefonomat?
A mai programok?
Áttettem a találkozót Sishi úrral holnapra.
Ma háromkor várnak az építészek a reptérbővítés ügyében.
- Oké. - És ötkor a szokásos tacózás Andiléékkel.
Azt mondd le!
Hogy? A keddi tacózás kihagyhatatlan.
- Menj el helyettem! - De...
Terítsünk meg! Egy tányér Zanele néninek.
- Egy neked. - Oké.
- Nahát, jól néz ki! - Köszönöm.
- Büszke vagyok rád. - Ínycsiklandó.
- Naná. - Ez Zanele nénié.
- Imádja a halas tacót. - Igaz.
Azt hiszem, Zanele néni ma este nem jön át.
- Sosem hagyja ki a keddi tacót. - Biztos elhúzódik egy megbeszélése.
Köszönöm.
Azért rácsörgök még egyszer.
Hagyd! Ne zaklasd, drágám!
Biztos?
Persze.
Négyen is tacózhatunk.
- Igaz. - Igen.
Családként.
- Jó. - Oké.
Jól van.
Apa!
- Olyan csalódottnak tűnsz. - Igen!
- Hogy én? - Igen.
- Csalódottnak? - Igen.
- Tényleg? - Igen.
- Ilyen a csalódott arckifejezés? - Nem.
Örülök, hogy ma csak rám figyeltek.
- Jól van. - Rajta, együnk!
- Oké. - Ideadnád a...
Nem.
Nem kezdjük a kettes fázist, amíg...
Egek!
- Sajnálom. - Ön...
Nagyon sajnálom. Ó, egek!
Úgy tűnik, hogy ez a szépséges hölgy nem kedveli az ingem színét.
Így van.
Ne csináljatok semmit, amíg ki nem fizetik az eddigieket!
Az ingéért. Még egyszer elnézést.
- Ez 200 rand... - Igen!
Engem vonsz kérdőre?
Várjon!
Jesszus!
Kezdjük a második tétellel!
- Csak... - De jó, még nincs itt? Utálok elkésni.
Mi újság?
Elnézést kérek
a késésért.
Kisebb baleset ért a hallban.
Remek. Emberek, ő Sbu Sishi úr,
a világhírű Sbu Lifestyle Village tulajdonosa.
Így van. Uraim, hölgyeim!
- Kisasszony. - Igen.
- Kezdhetjük? - Igen.
Köszönöm, kisasszony, de...
Azt hiszem, ez kevés lesz.
Veszek önnek egy új inget.
- Egy randevúnak jobban örülnék. - Nem keverem az üzletet a szórakozással.
De a pénzt tartsa csak meg!
Viszlát, Sishi úr!
Viszlát, kisasszony!
Most mit szóltok?
Néha, mikor már minden veszni látszik, az élet mégiscsak megszánja az embert.
De ez a lány észre sem veszi, mit sodort az útjába a véletlen.
Egy jó pasi! Miért nem mozdulsz rá?
Jesszus, hát nem vagy könnyű eset...
- Szia! - Szia!
Milyen napod volt?
Kösz, tedd csak az asztalra! Csak a szokásos.
Zanele elviszi a lányokat a könyvesboltba?
Nem, én...
Nem viszi el.
Andile!
- Mi történt? - Mivel?
Zanelével.
- Miről beszélsz, Jess? - Nos, én...
Zanele gyakorlatilag eltűnt
a gimis osztálytalálkozó után.
Jóformán nálunk lakott, de azóta nem láttam.
Nem veszi fel a telefont, nem válaszol az üzeneteimre, és te...
Te is furcsa vagy.
„Furcsa”? Ezt hogy érted?
Távolságtartó.
Kerülöd a pillantásomat, nem szexelünk...
Ennek semmi köze az osztálytalálkozóhoz.
Stresszes volt a munka, és...
Nem vagyok gyerek, Andile, ne nézz engem hülyének!
Mi folyik itt?
Mi történt aznap éjjel?
Semmi. Semmi sem történt.
Elmentünk, buliztunk, ennyi.
Berúgtunk. Semmi több.
- De Zanele... - Zanele új projekten dolgozik.
Egy nehéz projekten.
Ami ráadásul sok utazással jár.
És ott az apám is.
Nyilvánosan semmirekellőnek nevezett.
Hát ez bánt annyira?
Nem értem, miért nem veszi észre a jó dolgokat.
Az unokáit, téged.
Ez rettenetesen nyomaszt.
Figyelj!
Figyelj, én...
Én mindvégig...
Már a legrosszabbra gondoltam, és...
Emlékszel, mit mondtál,
amikor összeházasodtunk?
Igen.
Hogy csak te és én számítunk.
Csak te és én.
Mi tudjuk, milyen vagy. Csak ez számít.
- Tudod? - Igen.
Tudom, megállapodtunk,
hogy nincs több gyerek, de...
- De? - De...
Mi lenne, ha...
- Ha gyakorolnánk egy kicsit? - Értem.
Oké.
Jól van.
- A gyerekek... - Basszus, tényleg.
Figyelj!
Igen?
Szeretlek.
Én is szeretlek.
2. FEJEZET A LEGJOBB BARÁTOK?
Nem.
Ó, helló!
SZENVEDÉLYES ÜZLETEMBER
NEM AKAROK GYEREKET. NE IS FÁRASSZ EZZEL, KÉRLEK!
Nem akar gyereket.
Pluszpont.
Maradjunk az üzletnél!
Na és, hogy megy az üzlet?
Maradjunk annyiban, hogy jobban, mint a tiéd.
- Kösz. - Csúfolódsz?
Köszönöm.
- A francba! - Hát igen.
Ezt nagyon elcsesztem.
Mégis mit vártál? Mind tudtuk, hogy előbb-utóbb ez lesz.
De Zanele a legjobb barátom.
A legjobb barátod?
Tudod, miért nincs barátság macska és egér közt?
Mert a macskának az egér mindig préda marad.
Ugyanezért nem létezik fiú-lány barátság. Én már rég megmondtam.
Emlékszem, amikor először hoztad haza Zanelét.
Hogy örültek a szüleink!
Annyira egyértelmű volt, hogy titeket egymásnak teremtettek.
És apa, uramisten!
„Kislányomnak” hívta, mintha a menye lenne. Még ma is így hívja.
- Tudod, miért? - Miért?
- Hogy felbosszantson. - Ez nem igaz, tesó.
Ne érts félre!
Szeretjük Jessicát, a család tagja, de a fenébe is...
Hisz tudod, hogy nem igazán jön ki apával.
Áruld el nekem,
benned tényleg fel sem merült, hogy Zanelét vedd el?
Mindig is olyan otthonosan mozgott nálunk.
Sosem jutott eszedbe? Légy őszinte!
Jessica a feleségem.
Csak arra céloztam, bátyus, hogy talán nem a megfelelő nőt vetted el.
Látjátok ezt a kisfiút? A neve...
A neve...
Danny. Tudsz olvasni?
Chelsea! Sky!
Zanele néni!
Uramisten!
- Kicsikéim! - Zanele!
Nagyon hiányoztatok!
Rég láttalak.
Reméltem, hogy itt leszel.
Csináltunk neked halas tacót, de...
Sajnálom, Sky.
Mikor veletek beszélek, elfelejtek angolul, emlékszel?
- Csináltunk... - ...halas tacót neked.
Tényleg? Most furdal a lelkiismeret.
Imádom a halas tacót, hisz tudjátok.
Jövő kedden is csinálunk.
Lányok,
Zweli bácsi épp egy mesét olvas.
- Meghallgatjátok? - Oké.
- Sziasztok, angyalkáim! - Sziasztok!
A gyerekek tudják, hogy égessenek le.
Elég egyetlen kedd Zanele néni nélkül,
és a zulu helyett máris fanakalo nyelven beszélnek.
Te is taníthatnád őket zulu nyelvre.
- Rám nem hallgatnak. - Na igen.
Mert elkényezteted őket.
Tipikus lányos apa vagy.
A lányokkal úgy kell bánni,
mint a hímes tojással.
Nézd, feltűnt,
hogy kerülsz az osztálytalálkozó óta.
És az ott történtek óta.
Andile, felejtsük el,
ami aznap kettőnk között történt!
Rendben.
Miért nem felejtünk el mindent, és leszünk újra legjobb barátok?
- De... - Ugyan, csajszi!
- De... - Ne már!
Nagyon hiányoztál, barátom!
Te nekem még jobban.
Na, kezdődik.
Legyünk újra „öribarik”! Ugyan már!
Mese habbal.
Hiányoztál.
Egy, kettő, három...
- Jesszusom! Szia, drágám! - Szia!
- Hogy vagy? - Jól.
- Milyen volt? - Remek.
Kéne még egy tányér. Vendégünk van.
Kicsoda?
- Íme! - Szia, Jess!
Zanele, szia! Hogy vagy?
- Jól, és te? - Remekül.
Már azt hittem, szakítottál velünk.
Ki szakított kivel?
Senki, csak vicceltem. Poén volt.
Nem szoktam viccelődni, de...
- Ülj le, van is egy... - Rendben.
...plusz tányér nálam. Sky, te ülj oda!
- Így. - Köszönöm.
Jól van.
Milyen csodás meglepetés!
Zee, mondd te az áldást!
Stílszerűen.
- Rendben. Kézfogás! - Oké.
- Chelsea! - Szemeket behunyni!
Jól van.
Uram, köszönjük neked ezt az ételt.
És köszönjük a Dlamini családot.
Maradj velük, és tartsd össze őket!
Legyen közöttük szeretet, most és mindörökké! Ámen.
Ámen.
Egész nap az ebédre vártam.
Rajta, essetek neki!
- Mint a régi szép időkben, nem? - De.
Ideadnád a salátát?
Persze.
- A zöldet. - Tessék, Sky.
Hihetetlen, megint milyen őrült gondolataim támadtak.
Ennyi év után még mindig...
De az osztálytalálkozó után olyan fura volt, te meg eltűntél, ezért...
Tudom, ezt már tisztáztuk egyszer,
és hogy a legjobbat akarod nekünk.
A családunknak.
Szóval...
Kösz, hogy elviseled a hülyeségeimet.
Naná.
És most, hogy mondod, randim van ma.
Sajnálom, de mennem kell.
- Randizol? - Igen.
Menj csak, semmi gond!
És sok sikert!
Köszönöm.
Remélem, találsz egy társat.
Szomorú, hogy egy ilyen csodálatos nő ilyen sokáig szingli marad.
Igen. Később találkozunk, J.
Tessék, itt a maradék.
Kösz.
És Zanele? Mi történt?
Randevúja van.
Remélem, ezúttal szerencséje lesz. Már kezdtem megsajnálni.
Igen, remélem, hogy összejön a dolog.
Gyere, segíts mosogatni!
- Menj a négyes asztalhoz! - Rendben.
Hölgyem!
Látom, a randipartnere nem jött el.
Ezért inkább letámad?
Ezt én is mondhatnám önről.
De a helyzet az...
Értem már! Az öné a bár.
Hagyja a randiappokat,
és adjon nekem egy esélyt, kisasszony!
- Honnan veszi, hogy használok ilyesmit? - Láttam a profilját. Jobbra húztam.
Nahát!
Nagyon sokáig vártam a nőre,
aki megfelel a kívánalmaimnak.
Cebekhulu kisasszony, adna egy esélyt,
hogy megmutassam, mire gondolok?
Nem fogok csalódást okozni.
De ha mégis, drágán megfizet az elpocsékolt időmért.
Nem hiszem, hogy ez gondot okozna.
- Hű... - Adhatok előleget is.
Tartsa meg a pénzét!
Oké.
Ha nem vagyok elégedett a randevúnkkal,
miénk az összes építési projektje a következő öt évben.
Megegyeztünk?
Sejtettem. Elhamarkodottan ígért. Adna még egyet?
Jesszusom!
Megegyeztünk.
- Hogyan? - Ha nem tudom lenyűgözni,
öt évig magáé az összes építési projektem.
Küldetek önért egy autót.
Vannak saját autóim, kösz.
Akkor hagyja őket a garázsban,
és engedje, hogy lenyűgözzem!
A cégem jövője múlik ezen.
Rendben, kisasszony.
Az italt én állom.
- Egészségére! - Kösz.
- Segíthetek? - Önért jöttem, kisasszony.
Értem? És hová megyünk? Én nem rendeltem taxit.
Sbu küldött önért. Menjünk!
A taxiállomáson meg kell majd állnunk.
Sbu?
Hová megyünk pontosan?
HELYZET MEGOSZTÁSA ANDILÉVEL
Van itt pár hideg sör, tesó.
Hallod, bratyó, ma van a döntő.
- Bár tudnám, melyik állatra fogadjunk! - Egyértelmű. Motaungra. Rég nem nyert.
Egyébként hol van Zanele?
Ő mindig tudja, melyik lesz a nyerő.
Zanele?
Zanele.
Bepasizott, tesó.
Komolyan?
Mert Ntombi mondta, hogy volt köztetek egy kis etyepetye.
Nem tudja befogni a száját! Miért kellett kifecsegnie?
A bátyja vagyok, miért titkolta volna el előlem?
Jaj, odaég a hús!
Ne! Normális vagy? Azt akarod, hogy kidobjanak?
- Bizo! Kellemes utatok volt? - Hogyne.
- Akkor jó. - Oké.
Nahát!
Nem tűnik boldognak.
Emlékszik, milyen volt taxival járni,
ülésenként négyen összezsúfolódva?
A hátsó ülésen szorongva szebb időkről álmodozni?
Arról, hogy egyszer saját autója lesz?
És háza.
Sok álom született ilyen taxikban.
Oké, meggyőzött.
Szóval dühös volt rám.
Nem, csak tudja,
felidézte bennem azokat az időket, amikor nem volt semmim.
Erről pedig eszembe jutott, hogy hálásnak kell lennünk azért, amink van.
Remek.
Jöjjön! Becsukom az ajtót.
Menjünk be!
- Kösz, Bizo! - Nincs mit.
Itt élek.
Bizony.
Jól bánt magával a srác?
Igen, rendes volt.
Mire elmesélném az összes kép történetét,
lemenne a nap.
Nem tervezek napnyugtáig maradni.
Ennek mi a története? Kik ezek?
Nos,
ők a családom, Mbumbuluból.
Mbumbuluból?
Igen, ott nőttem fel.
Csak az egyetem miatt költöztem ide.
Nahát! Én is Mbumbuluból származom.
A családom még most is ott él, de sajnos elég ritkán látom őket.
Én minden hétvégén hazamegyek.
Számomra a család a legfontosabb.
Ott élnek a gyerekei?
Nem, nincsenek gyerekeim.
Valóban, a Tinder-profilján írta, hogy nem akar gyereket.
Tehát átböngészte a profilomat?
Vagyis nem húzott jobbra.
Nős?
Nem.
Nem vagyok nős.
Manapság már bármi előfordulhat.
Kérdezzen nyugodtan bármit!
- Ő a nagymamája? - Igen.
És ez a dundi fiú maga.
Mikor hozol már tisztességes asszonyt a családba?
Komolyan kérdem.
Ntombi, beszélj már a fejével!
Ez nem vicces. Hagyjátok abba, érthető?
Mit húzod fel így magad, ha nem értesz egyet velünk?
Nem bírod befogni a szád?
Én már eleget cseszegettem.
Tedd azt, amit jónak látsz! Mi támogatunk.
- Támogatunk, de... - Mi van már?
Ha boldog vagy, akkor mi is. De ha meggondolnád magad...
Nos, mi akkor is támogatunk.
Úgy tűnik, nyertem.
Nem tűnik csalódottnak, kisasszony.
Mielőtt beleélné magát,
a napnak még nincs vége.
Értem.
Zanele!
Írtak a számvitelről a kifizetetlen számlák miatt.
- Oké, intézem. - Jó.
Várj, Slie!
Nem hívott senki a vonalason?
Akkor Thandi bekapcsolta volna.
Igaz.
- Köszi. - Nincs mit.
Itt Zanele Cebekhulu. Ki beszél?
Tehát már nem emlékszel rám.
Pedig azt hittem, engem nehéz elfelejteni.
Ugyan már! Még dolgozni sem tudok, egyfolytában te jutsz eszembe.
Én is folyton rád gondolok.
Csak te jársz a fejemben.
És ezen nem is akarok változtatni, maradj csak ott!
Itt az otthonod.
Igazán?
Hogy halad a dolog?
Nem tudom, alig beszélünk. Hetek óta hanyagol.
Lefoglalja a pasi.
Szerintem inkább a munka.
Pedig komoly lehet, mert még senkit nem mutatott be nekünk.
- Nem is tudom. - Fogd!
Hogy lehetne komoly? Alig ismerik egymást.
De hisz már másfél hónapja járnak, nem?
Ne túlozz! Csak öt hete.
Az ugyanaz.
Nem tudom.
Szerintem túl gyors a tempó.
Mi van, ha a pasi egy csaló, aki a pénzére hajt?
Jesszusom, Andile!
- Hé! - Mi az?
Ne légy ilyen borúlátó! Biztos remek fickó. Én bízom
Zanele ízlésében.
Ezek ők lesznek.
- Add azt ide! - Nyitjuk!
Ugyan már!
Köszönöm, Sky. Ez tényleg nagyon finom.
Még sosem ettem tacót.
Eléggé izgultam.
Izgultál a taco miatt?
Én mondtam Sbu bácsinak, hogy nincs mitől tartania.
Talán felvehetné a tacót az étlapra.
- Sikere lenne, nem? - De.
Igen, de csak ha Sky készíti.
Azokat elkapkodnák.
Szerintem a taco nem kocsmába való étel.
Hisz ezzel foglalkozol, nem? Egy kocsmát működtetsz.
Ez inkább egy elegáns bár.
Te mit is csinálsz?
Általában az új pasi az, aki a kérdésekre válaszol.
Oké, lányok!
Ideje fürdeni. Menjünk!
- Elnézést kérünk, és jó éjt! - Jó éjt!
Mindent köszönök, Sky.
- Nagyon örültem. - Mi is, Sbu bácsi.
Rendben. Ti csak egyetek!
- Jó étvágyat! - Köszönöm.
Azt hittem, csak elcsevegünk ma este, de kissé elfajultak a dolgok.
Tudod, drágám, Andile a közigazgatásban dolgozik...
Én is tudok válaszolni, Zanele, ne aggódj!
És jó a munka? Szereted?
Igen, elég jó.
Lássuk csak! Én legalább nem emelgetek ládákat,
nem takarítom részegek hányását...
Jesszusom, Andile!
Én sem emelgetek ládákat. Egy bár tulajdonosa vagyok.
Oké, én...
Ideje indulnunk, szerelmem, nem gondolod?
De.
De van desszert is. Jessica a kedvencedet csinálta.
Indítsd el az autót! Én elköszönök a lányoktól.
- Köszönj nekik a nevemben is! - Jó.
Add át köszönetem a nejednek az isteni ételért!
Oké.
- A kocsiban várlak, drágám. - Jó.
Mi a fene ez?
- Mi bajod van, Andile? - Miről beszélsz?
Mi volt ez a viselkedés?
- Mi bajod Sbuval? - Nem bírom a pasast.
- Nem is ismered. - Te igen?
Te ismered őt, Zanele?
Mi a bajod, Andile?
Hogy szerelmes vagyok beléd.
Ezt a hülyeséget!
- Komolyan gondolom. - Micsodát?
Ami köztünk történt, Zanele,
az nem hiba volt.
Andile...
Évekig voltam a harmadik kerék melletted és Jess mellett.
Most, hogy végre van valaki, aki törődik velem, boldoggá tesz,
hirtelen belém szeretsz?
Csajszi...
Ami aznap történt,
az osztálytalálkozón, az nem tévedés volt,
hanem egy jel számomra, hogy törjek ki ebből az életből.
Minél többet gondolkozom, annál világosabb,
hogy csak veled lehetek teljes.
Szeretlek.
Na jó.
Szerintem csak megijeszt a helyzet, és meg vagy sértve.
Az érzéseimnek semmi köze a pasidhoz.
- Most megyek. - Hová mész?
Hozzá?
Ki a fene ő egyáltalán?
A feleséged a szomszéd szobában fürdeti a gyerekeidet.
Ne tedd tönkre a családod életét,
és ha lehet, az enyémet se!
Mi értelme lenne?
Egy részegen elkövetett ostoba hiba és a sértett önérzeted miatt?
Ezt ne!
És a gyerekek, Zanele?
Ezt ne merészeld!
Tudja Sbu, hogy nem lehet gyereked?
Sbu nem akar gyereket.
Zanele!
Zanele, várj!
Jó főnök lehetsz,
ha meghívtak a lányuk esküvőjére.
Ugyan már!
Nem hiszed el rólam, hogy lojális munkaerő vagyok?
De persze az is számított, hogy a barátnőm az esküvőszervező.
A barátnőd?
- Remek munkát végzett. - Ugye?
- Tényleg lenyűgöző. - Az.
- Igen. - Igazán?
És te is csodálatos vagy ma.
Ez nem az erősségem, de...
- Helló! - Üdv!
Jól néztek ki együtt.
- Álompár. - Hé, fenéken billentelek!
Ő Sbu Sishi.
Ő pedig Lethu, egy régi barátom.
- Örvendek. - Enyém a megtiszteltetés.
Jó szórakozást!
Remélem, hogy hamarosan ti is az ügyfeleim lesztek.
Odabent találkozunk.
Az ügyfelei?
Én is alig várom, hogy Sishi asszony legyen belőled.
Bizony.
- Hagyd abba! - Lesz egy focicsapatnyi gyerekük,
és boldogan élünk, amíg meg nem halunk.
Várj, Sbu, a profilodon azt írtad, hogy nem akarsz gyereket.
Hogyan?
„Nem akarok gyereket, ne is fárassz ezzel!”
Ja, hogy az? Az már egy régi profil.
Amikor azt írtam, csak az üzlet beindítása volt a fókuszban.
Úgy értem...
Persze nem kell most rögtön szülnöd,
de idővel szeretnék családot.
Na jó, ez nem fog menni.
Hazudtál nekem, Sbu.
Azt mondtad, nem akarsz gyereket.
Miről hazudtál még?
De drágám!
3. FEJEZET MINT A MESÉBEN
Karokat le!
Nincs fájdalmasabb, mint az a csalódás,
amit mi magunk idézünk elő.
Még ha a szakítás abban a percben jó döntésnek is tűnt,
nagy árat fizetünk érte, mert mind közül ez a legnagyobb fájdalom.
Sajnálom, Jess.
Megbeszélhetnénk?
Zanele a legrégebbi barátom.
- Szeretem, de ez nem szerelem... - Ne hazudozz!
Nem hazudok.
Esküszöm.
Megbíztam benned.
Azt mondtad, csak barátok vagytok, és én hittem neked.
Azok vagyunk, vagyis...
Csak voltunk.
Nézd, a történteknek nincs köze se hozzád, se a lányokhoz.
Egyszerűen csak boldogtalan voltam.
Én...
Úgy éreztem, nem vagyok elég jó, hogy nem vagyok elég.
A gimis osztálytalálkozón
megrészegített a pia és a gondolat, hogy más lehetek.
És a család is rágta a fülem.
Elszúrtam. Ostoba hibát követtem el.
Jessica, te vagy a mindenem.
Te és a gyerekek.
Ti vagytok a világom.
Jessica!
Minden rendben?
Nem kell megjátszanod magad, Zanele. Tudom.
Mit tudsz? Mi történt?
Lefeküdtél a férjemmel.
Ez történt.
Esküszöm, én nem...
Nem érdekel, Zanele.
Nem érdekel a mentegetőzésed, se a kifogásaid.
Csak egy dolog...
Csak egy dolog érdekel.
Kérdezz bármit!
Szereted?
Tessék?
Szereted őt, Zanele?
Vele akarsz lenni?
Nem. Hibát követtünk el.
Nem jelentett semmit.
A családom tönkretétele nem jelent semmit?
Szeretem Andilét.
De nem fogok versengeni veled.
Nem fogom kemény munkával helyrehozni a házasságunkat,
csak azért, hogy te újra tönkretedd.
Ha nem jelentett semmit...
Nézz rám!
Ha valóban nem jelentett semmit,
akkor tűnj el az életünkből!
Ne hívj!
Ne írj!
Ne gyere a közelünkbe!
És ne találkozz a lányaimmal!
Hagyd békén a családunkat!
Kérlek, Zanele!
Oké.
Komolyan mondom.
A szavamat adom.
Cseszd meg!
Minden oké?
- Biztos? - Igen.
Elképesztő voltál.
Szaladj anyuhoz!
Nagyon jó volt.
Sikerült!
Gyere ide!
- Jó volt? - Igen.
- Felkészítetted a tesódat? - Naná.
Ott jön a nővéred!
- Elkapjuk? - Sky!
Mondtam, hogy várjon meg.
- Rajta, Sky! - Gyerünk!
Ez az!
- Anya, veszel nekem bubifújót? - Nagylány vagy már ahhoz.
Emlékszel a csillogó, rózsaszín bubifújókra?
- Jégkrém! - A pónisra?
Igen. Chelsea elvesztette az övét,
és már nem volt a boltban sem.
- Emlékszel? - Anya, kaphatok csokisat?
Persze.
Legutóbb Zanele néni megvette nekem az utolsó áfonyásat.
Miért nem próbálsz ki ma egy új ízt?
- Csokit? - Jó, legyen csoki!
- Tehát két csokisat. - Igen.
- Te kérsz valamit? - Semmit, drágám.
- Mennyi lesz? - Kösz, anya.
- Szívesen. Mennyi lesz? - Harminc rand.
Harminc?
- Tessék. - Köszönöm.
Én köszönöm.
- Mehetünk. - Köszi!
Ezt nézze!
Ami azt illeti, minden rendben halad.
Sikerült behozni az elmaradást.
Látom. Remek munkát végeztek.
Jól vagy, Zanele?
Persze, jól vagyok.
Biztos?
Mert csak 15 perced van.
- Zanele! - Biztonságiak!
Két jó hírem is van az ön számára.
- Remek. - Igen.
- Ma csak jó híreket akarok hallani. - A bokasérülése nem súlyos.
Csak megrándult.
De azt javasolnám,
hogy egy ideig ne járjon építkezésekre.
- Oké. - Jól van.
- Igen. - Oké.
És mi a másik jó hír?
Terhes vagy?
Nagynéni leszek?
A harmadik hónapban vagyok.
Vagyis túl vagy az első trimeszteren.
Három hónapja még nem ismertem Sbut.
A kis affér Andilével?
A gyerek az övé.
- És megtartod? - Mi?
Hisz sosem akartál gyereket.
Mert úgy tudtam, hogy nem lehet gyerekem.
Minek vágyjak a lehetetlenre?
Akkor mit fogsz tenni?
Andilének már van családja. Ő az enyém.
Tehát nem szólsz neki?
Egyedül akarod felnevelni?
De azért lehetek a nénikéje?
Segíthetek?
- Dlamini! - Sbu!
Dlamini, 2400 randdal tartozol.
Basszus, Sbu...
Ne nyafogj, fizess! Unom a kis játékaidat.
Látod őket? A vendégeim.
Tartsd jól őket, oké?
Szia, Sbu.
Beszélhetnék veled?
Négyszemközt.
Kérlek!
Oké, Sbu, nem akarok kertelni.
Kiskoromban az orvosok azt mondták, hogy sosem lehet gyerekem.
Ezért csak olyanokkal randiztam, akik nem akartak utódokat.
Többek közt ezért mondtam igent neked is.
Csakhogy...
Az esküvőn, Sbu,
mikor azt mondtad, hogy te szeretnél srácokat,
megijedtem.
Nem tudtam, mit tegyek, így inkább elfutottam.
Szóval...
Csakhogy történt valami, Sbu.
Terhes vagyok.
Tessék? Terhes vagy?
Te...
- Te terhes vagy? - Az vagyok.
A gyerekünkkel?
A mi csodánkkal.
Apa leszek? Én?
Hé, emberek! Mostantól hívjatok apucinak,
mert gyerekünk lesz!
Gyerekem lesz.
MaCebekhulu!
Nyugalom!
Mit művelsz odabent?
Szia, baba!
Szerintem focizol odabent.
Szia!
Zanele!
Andile!
Szia!
Jó látni téged. Én nem...
Ja, szia!
- Jól vagy? - Igen.
Nahát!
- Terhes vagy? - Igen.
Hű!
Bocs, csak azt hittem,
hogy nem lehet gyereked.
Tudom, ez kész csoda.
Gratulálok!
Köszönöm.
És mondd,
hányadik hónapban van?
A hatodikban.
- A hatodikban? Nahát! - Igen.
Hat hónap...
Bár visszamehetnék az időben hat hónapot!
- Tudod, csak a változás állandó. - Így van.
De ez a hat hónap... Pont akkor volt az osztálytalálkozó, nem?
Zanele!
Ez az én gyerekem?
Zanele!
Andile, eszedbe se jusson megtenni, amire gondolsz!
Vagyis?
Miért nem szóltál nekem erről?
Miután elkotyogtad a dolgot, és tönkretettél mindent?
Oké.
Könyörgök!
Végre megvan mindenem, amire valaha vágytam.
Zanele, az én gyerekemet várod, és egy szót sem szóltál róla.
Megvan a saját családod, Andile.
És most már nekem is.
Koncentráljunk rájuk!
- Szia, édes! - Szia!
Istenem! Hogy vagy?
Szia! Mi újság?
Rajta, Chelsea!
- Ez az! - Ne!
Ezt nézd, szívem!
Tudtad, hogy Zanele terhes?
Zanele néninek kisbabája lesz?
Fiú vagy lány?
Sky, vegyetek ki jégkrémet a hűtőből magatoknak!
- Megehetitek a szobátokban. - Jó!
- Éljen! - Jégkrém, nyami!
Hogy? Mármint...
Nem találkoztam vele, amióta...
Nem is tudom, mióta.
Nos, terhes, és élőben közvetíti a babaváró bulit.
Ez rá vall. Én mindig is úgy gondoltam, hogy túl feltűnősködő.
Hűha!
- Értem. - Akarod látni?
Nem. Nem érdekel.
- Oké. - Viszont azt hiszem,
sétálok egyet a friss levegőn, oké?
- Persze. - Jól van.
- Majd jövök. - Szia!
Oké.
Nem csak a baba érkezését ünnepeljük ma,
hanem a nemét is felfedjük előttetek.
Szóval...
Ez a tied.
Fejjel lefelé tartod.
Oké, egy, kettő, három!
Kisfiú!
Egy trónörökös!
A fiam.
Fiam, esküszöm, hogy a tőlem telhető legjobb nevelést kapod.
Köszönöm, hogy apává teszel.
Köszönöm, édesem.
Kisfiú!
- Gratulálok! - Nagyon köszönjük.
- Máris jövök. - Rendben.
- Beszélnünk kell, Zanele. - Te mit keresel itt?
- Miért nem szóltál, hogy fiú? - Tessék?
Tudtad, hogy egy fiú a leghőbb vágyam.
- Andile... - Zanele, ő az én fiam.
Nem engedem, hogy más nevelje fel.
- Ő az én utódom. - Elég!
Elment az eszed?
Ja, hát persze.
A gyerekemet akarom.
- Ne csináld ezt! - Valami gond van, édes?
Minden rendben?
- Láthatod, jól van. - Nem hozzád beszélek.
Ehhez semmi közöd. Ez a mi dolgunk. Az enyém, Zaneléé,
és a fiunké.
Hogy? Megismételnéd?
- Mondom, ehhez semmi... - Figyelj!
Nem hordhatsz össze mindenfélét a kedvesemről és a fiamról.
Ő az én gyerekem.
Te idióta, ő az én fiam!
Az enyém!
Ez a srác ennyire hülye?
Fiúk, ne!
Andile!
Elég! Hagyjátok abba mindketten!
Ez az!
- Visszavágó? - Anya, jól vagy?
Anya?
- Jól vagy? - Jól vagy?
Igen, jól.
- Oké. - Oké.
- Visszavágó? - Visszavágó.
Máris visszajövök.
Mi a fene bajod van?
Igazat mond?
Ez igaz?
Ez nem a hallgatás ideje.
Igaz, hogy ez a srác a gyermek apja?
- Én... - Válaszolj!
Igen, igaz.
A gyerekek alszanak.
Mit mondasz nekik holnap, ha keresnek majd?
Én sosem akartam ezt, Jessica.
Nem fogom hagyni,
hogy hülyét csinálj belőlem, Andile.
Még ennél is nagyobb hülyét.
- Biztos találunk megoldást... - Mit?
A poligámiát? Mert abban rám ne számíts!
- Nem szeretem Zanelét. Téged szeretlek. - Ezen már túl vagyunk, Andile.
Ne kezdjük el újra!
Kérlek!
Ő legalább fiút szül neked.
Jess!
Elvitetheted a holmidat,
amikor a lányok suliban vannak.
Tudod,
ha rögtön elmondtad volna az igazat,
megoldottuk volna valahogy.
De így...
Nem szerettem még senkit úgy, ahogy téged.
De nem is okozott még nekem senki akkora csalódást,
mint te.
Összetörted a szívem.
Apró darabokra.
Sbu...
EPILÓGUS HÁROM ÉVVEL KÉSŐBB
- Itt van apa. Állj ide! - Megtöröllek.
Állj ide, hogy meg tudjon törölni.
- Megszárítkozunk. - Szeretsz a labdákkal játszani?
- Így. - Itt a pólód.
- Nem volt gond vele? - Dehogy.
- Úszhatok még egyet? - Még szeretnél úszni?
- Mkhulu bevisz a vízbe, jó? - Gyere, beviszlek.
Minden rendben, fiam?
Persze, minden rendben, apa.
Ahogy mondtad.
- A fiúk nem sírnak. - Úgy is van. Pontosan.
Köszönöm, fiam.
Nagyon köszönöm neked.
Megvan az összes?
- Van még? - Kopp-kopp!
Szia!
Nézd, ki van itt!
- Szia! - Sziasztok!
Szia, kicsikém!
Az meg mi? És a másik?
- Szedjük össze! - Szedd össze a labdákat!
- Hogy viselkedett? - Jól éreztük magunkat.
Igen?
Apám üdvözletét küldi.
A táskája?
Mögötted van. Már bepakoltam.
Ügyesen rendet raktál, kisfiam.
Jól van.
Bocs.
Találtam még egyet!
Kösz.
Menjünk, kicsim! Köszönj el aputól!
- Találtam még egyet. - Még egyet? Jó, tedd bele!
Beletettem.
Oké, megvagyunk.
- Pápá! - Jól van.
- Köszönjünk el! - Szia, kicsim!
Gyere, vigyük a labdáidat!
Gyere!
Jól van. Jövő héten találkozunk.
Szia, kisfiam.
A kocsiban majd kapsz gyümölcslevet, jó?
Zanele!
Igen?
Mindvégig...
te voltál az igazi.
Téged kellett volna választanom.
Viszlát, Andile.
Szia, Zanele!
Így.
Jól van.
Felmegyünk, jó?
Hozd az elefántot, oké?
- Le ne ess! - Jó.
Várj, tegyük vissza őket! Zsupsz!
A randevúzás komoly próbatétel, srácok.
Ezt mind tudjuk.
De tudjátok, én miért szeretem mégis?
Mert megesik, hogy amikor nem is várnánk,
egy randi megajándékoz minket életünk legnagyobb szerelmével.
De amúgy az egész... Inkább hagyjuk!
A feliratot fordította: Kisházi Viktória